Արտյոմ Բորովիկ

Արտյոմ Բորովիկ (, ), ռուս լրագրող, «Հույժ գաղտնի» հրատարակչական հոլդինգի նախագահ։

Կենսագրություն 

Արտյոմ Բորովիկը ծնվել է Մոսկվայում` լրագրողի ընտանիքում։ Հայրը քաղաքական մեկնաբան, գրող և դրամատուրգ Հենրիկ Բորովիկն է (ծնվ. 1929), մայրը` Գալինա Բորովիկը (ծննդյան անունը` Ֆինոգենովա, 1932-2013)` մասնագիտությամբ պատմության ուսուցչուհի, հետագայում հեռուստատեսության մշակույթի բաժնի խմբագիր։ 1966-1972 թվականներին ապրել է Նյու Յորքում, որտեղ հայրն աշխատել է «Նովոստի» մամուլի գործակալության և «Գրական թերթի» թղթակից։ Սովորել է 45-րդ դպրոցում (Միլգրամի դպրոց)։ Ավարտել է Մոսկվայի միջազգային հարաբերությունների պետական ինստիտուտի միջազգային լրագրության ֆակուլտետը։

Աշխատել է որպես լրագրող խորհրդային տարբեր պարբերականներում, այդ թվում` «Սովետսկայա Ռոսիա» թերթում և «Օգոնյոկ» ամսագրում (1987-1991), որի հանձնարարությամբ մի քանի անգամ մեկնել է Աֆղանստան։ Աֆղանական պատերազմին նվիրված «Թաքնված պատերազմ» գրքի հեղինակն է։ 1988 թվականին որոշ ժամանակ ծառայել է ԱՄՆ բանակում (Ֆորտ Բեննինգում)` փորձի շրջանակներում, որի ընթացքում խորհրդային լրագրողը ուղևորվում էր ամերիկյան բանակ, իսկ ամերիկացի լրագրողը` խորհրդային բանակ։ Իր բանակային փորձի մասին գիրք է գրել` «Ինչպես եմ ես ամերիկյան բանակում զինվոր եղել»։

«Հույժ գաղտնի» հաղորդաշարի իր գործընկեր Եվգենի Դոդոլևի հետ նա վարել է ժամանակին հայտնի «Հայացք» () հայտնի հաղորդումը, որը շաբաթական 100 միլիոն մարդ էր դիտում։ Նույնիսկ 10 տարի անց «Օգոնյոկը» հաղորդավարներին ներկայացրել է որպես «ժողովրդական հերոսներ»։

Ընդգրկվել է «Отечество — Вся Россия» ցուցակի խմբում։

Մահ 
Արտյոմ Բորովիկը մահացել է 2000 թվականի մարտի 9-ին` 40 տարեկանում` Մոսկվա - Կիև չվերթն իրականացնող Յակ-40 ինքնաթիռի ընկնելու հետևանքով, որի մեջ էր նաև ««Ալյանս» գրուպ» ընկերության ղեկավար Զիա Բաժաևը։ Զոհվել է 9 մարդ, այդ թվում` անձնակազմի 5 անդամ։ Սկզբում ինքնաթիռը պետք է թռչեր 2000 թվականի մարտի 9-ի առավոտյան ժամը 8:00-ին, սակայն Բորովիկի պլանավորված չվերթի ուշացման պատճառով Բաժաևը Արտյոմին իր ինքնաթիռում տեղ էր առաջարկել...

2000 թվականի մարտի 11-ին թաղվել է Նովոդևիչյան գերեզմանատանը (10-րդ տեղամաս)։

Պատմաբան Յուրի Ֆելշտինսկու և քաղաքագետ Վլադիմիր Պրիբիլովսկու կարծիքով Բորովիկի մահը կարող է կապված լինել մարտի 26-ին կայանալիք նախագահական ընտրությունների նախօրեին Վլադիմիր Պուտինի մասին նրա հրապարակումների հետ։ Նա մահացել է Պուտինի մանկության մասին պլանավորված նյութերի հրապարակումից երեք օր առաջ. Բորովիկն ուսումնասիրում էր Վերա Պուտինայի հայտարարությունը։ Այդ ընթացքում նա նաև հետաքննություն է անցկացրել Մոսկվայում 1999 թվականին բնակելի տների պայթյունների վերաբերյալ։

Հիշողության հավերժացում 
 Արտյոմ Բորովիկի անվան մրցանակ
 Արտյոմ Բորովիկի անվան գիմնազիա
 Արտյոմ Բորովիկի անվան զբոսայգի
 «Հույժ գաղտնի։ Տեղեկություն մտորելու համար». «Արտյոմ Բորովիկի հիշատակին» շարք (НТВ, 2001)
 Վավերագրական ֆիլմ «Արտյոմ» (НТВ, 2005)
 Ալեքսեյ Ալյոնինի վավերագրական ֆիլմը` «Արտյոմ Բորովիկ։ Նա շատ էր շտապում ապրել» (2010).

Մատենագիտություն 
 Կհանդիպենք երեք կռունկների մոտ։ Մ., Պրավդա, 1987
 Կհանդիպենք երեք կռունկների մոտ։ Մ., 1988
 Աֆղանստան։ Կրկին պատերազմի մասին։ Մ., 1990
 Ինչպես եմ ես ամերիկյան բանակում զինվոր եղել։ Մ., Քաղաքական նորությունների գործակալություն, 1989
 Թաքնված պատերազմ։ Մ., ՊԻԿ, 1992
 Ֆ. Ռազակով. Հեռուստատեսության աստղերը. ճշմարտություն։ Ենթադրություններ։ Սենսացիաներ. (տպագիր տեքստ) / հեղինակ` Ֆյոդոր Ռազակով (Author), խմբագիր` Վ. Դոլնիկով (Editor), նկարիչ` Մ. Ա. Լևիկին (Artist): — Մոսկվա (Ռուսաստան)։ Էքսմո, 2000։ - 432 էջ, 24 սմ - 7 000 օրինակ։ - ISBN 5-04-006025-4
 Այլևս չիմանալով արգելքներ։ Մ., Հույժ գաղտնի, 2001

Տես նաև 
 Դմիտրի Դիբրով
 Նոր լրագրություն

Ծանոթագրություններ

Արտաքին հղումներ 
 Արտյոմ Բորովիկի անվան հիմնադրամ - Արտյոմ Բորովիկի անվան մրցանակ լավագույն լրագրողական հետաքննության համար
 Կենսագրությունը ТВ ալիքի կայքում
 Ալեքսանդր Կարպենկո Հանդիպումներ Արտյոմ Բորովիկի հետ
 
 

Ռուս լրագրողներ
Ռուսաստանի հրեաներ
Ավիավթարից զոհվածներ